CELEX: C2004/239/38
Language: sk
Date: 2004-09-25 00:00:00
Title: Rozsudok Súdu prvého stupňa z 30. júna 2004 vo veci T-186/02, BMI Bertollo Srl proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Konanie o námietkach — Skoršie slovné ochranné známky DIESEL — Prihláška obrazovej ochrannej známky DIESELIT — Relatívny dôvod zamietnutia — Nebezpečenstvo zámeny — Článok 8 ods. 1 písm. b) nariadenia (ES) č. 40/94)

25.9.2004   
            
            
               SK
            
            
               Úradný vestník Európskej únie
            
            
               C 239/19
            
         
      ROZSUDOK SÚDU PRVÉHO STUPŇA
   
   z 30. júna 2004
   vo veci T-186/02, BMI Bertollo Srl proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka Spoločenstva - Konanie o námietkach - Skoršie slovné ochranné známky DIESEL - Prihláška obrazovej ochrannej známky DIESELIT - Relatívny dôvod zamietnutia - Nebezpečenstvo zámeny - Článok 8 ods. 1 písm. b) nariadenia (ES) č. 40/94)
   (2004/C 239/38)
   Jazyk konania: taliančina
   Vo veci T-186/02, BMI Bertollo Srl, so sídlom v Pianezze San Lorenzo (Taliansko), v zastúpení: F. Tedeschini, M. Pinnaró, P. Santer, V. Corbeddu a M. Bertuccelli, advokáti, s adresou doručovania v Luxemburgu, proti Úradu pre harmonizáciu vnútorného trhu (ochranné známky a vzory) (ÚHVT), v zastúpení: M. O. Montalto, splnomocnený zástupca, pričom druhým účastníkom konania pred odvolávacím senátom Úradu pre harmonizáciu vnútorného trhu bola spoločnosť Diesel SpA, so sídlom v Molovene (Taliansko), v zastúpení: G. Bozzola a C. Bellomunno, advokáti, predmetom ktorej je žaloba podaná proti rozhodnutiu tretieho odvolacieho senátu Úradu pre harmonizáciu vnútorného trhu z 19. marca 2002 (vec R 525/2001-3) týkajúce sa konania o námietkach medzi BMI Bertollo Srl a Diesel SpA, Súd prvého stupňa (štvrtá komora), v zložení: predseda komory H. Legal, sudcovia V. Tiili a M. Vilaras; zástupca tajomníka: B. Pastor, vyhlásil dňa 30. júna 2004 rozsudok, ktorého výrok znie nasledovne:
   
               1.
            
            
               Žaloba sa zamieta.
            
         
               2.
            
            
               Žalobkyňa je povinná nahradiť trovy konania.
            
         
      (1)  Ú. v. ES C 191, 10.8.2002